Sameera Moussa ( Larabcin Misra|سميرة موسى) Maris, 1917 - 5 ga watan Agusta, 1952) ta kasance shahararriyar masaniyar kimiyyar nukiliya ce yar'kasar Masar, wadda ta sami digiri na uku a Ilimin atomic radiation kuma tayi aiki don ganin amfani a likitance da kimiyyar nukiliya ya zama mai karbuwa ga kowa. Ta shirya taron Atomic Energy for Peace Conference kuma ta dauki nauyin shirya taron kasa da kasa a karkashin tutar "Atoms for Peace" ita ce mace ta farko da ta fara aiki a Jami'ar Alkahira . An haifi Moussa a Masar a cikin Gharbia Governorate a shekarar 1917. Mahaifiyarta ta mutu sakamakon cutar kansa, mahaifinta sanannen dan gwagwarmayar siyasa ne, sannan ya koma tare da 'yarsa zuwa Alkahira tare da sanya kudinsa a wani karamin hotel a yankin El-Hussein . A kokarin mahaifinta, Moussa ta halarci makarantar firamare ta Kaser El-Shok, daya daga cikin tsofaffin makarantu a Alkahira . Bayan da ta kammala karatun ta, ta shiga makarantar Banat El-Ashraf, mahaifinta ya gina shi kuma ya gudanar da shi.